ՀԱՇՎԵՏՎՈՒԹՅՈՒՆ

ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԵՎ ԱԲՈՎՅԱՆ ՀԱՄԱՅՆՔԻ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԳՈՐԾՈՒՆԵՈՒԹՅԱՆ

(2025 թվականի հունվար-սեպտեմբեր ամիսներ)

ԸՆԴՀԱՆՈՒՐ ՏՎՅԱԼՆԵՐ

Հաշվետու ժամանակաշրջանում Աբովյանի համայնքապետարանի աշխատակազմի և համայնքային ոչ առևտրային կազմակերպությունների գործունեությունը միտված է եղել՝

1. Աբովյան համայնքի ղեկավարին օրենքներով և այլ իրավական ակտերով վերապահված լիազորությունների արդյունավետ և շարունակական իրականացման ապահովմանը,

2. Աբովյան համայնքը բնակչության համար ավելի գրավիչ, բարեկարգ և ներառական դարձնելուն։

Աբովյան համայնքի բնակչության թիվը 2025 թվականի հունվարի 1-ի դրությամբ կազմում է 92.774 մարդ, որից 62.345-ը՝ Աբովյան քաղաքում։ 2022 թվականի հունվարի 1-ի դրությամբ Աբովյան համայնքի բնակչությունն (88.093) աճել է 4681-ով, իսկ Աբովյան քաղաքի բնակչությունը (60.159)՝ 2186-ով։
Սույն հաշվետվությունը կազմված է ըստ հիմնական ոլորտային ուղղությունների՝ ներառելով նաև համայնքում իրականացվող կապիտալ աշխատանքների աշխարհագրությունն ու ֆինանսական ընդհանուր ծավալը։

Բնակչության թվաքանակի աճը 3 տարում կազմում է տարեկանում միջինը 1560 մարդ։

Աբովյանի համայնքապետարանի աշխատակազմի (այսուհետ՝ աշխատակազմ) հաստիքային միավորների թիվը կազմում է 193, որից թափուր են 2-ը։ Դրանք հանդիսանում են համայնքային ծառայության պաշտոններ։
 Աշխատողներից`

* երիտասարդ են (18-35 տարեկան) 50-ը կամ 25.9 տոկոսը,
* 36-62 տարեկան են 121 աշխատակից կամ 62.7 տոկոսը,
* տարիքային կենսաթոշակային տարիքից (63-ից բարձր)՝ 22-ը կամ 11.4 տոկոսը։

Հաշվետու ժամանակահատվածում Աբովյան համայնքի ղեկավարի և աշխատակազմի քարտուղարի կողմից ընդունվել են աշխատանքից ազատման 35 և ընդունման 38 իրավական ակտ, որոնց ճնշող մեծամասնությունը վերաբերում է պաշտոնական առաջխաղացումներին։ Աշխատակազմից կադրերի հոսունությունը մեծ չէ, ինչը նպաստում է ինստիտուցիոնալ հիշողության պահպանմանը և աշխատանքների բնականոն ընթացքի ապահովմանը։
Հանձնարարականների ընդհանուր թիվը կազմում է **11847**, որից 8084-ը առաջին կիսամյակում, իսկ 3763-ը կամ 31,7 տոկոսը՝ հուլիս-սեպտեմբեր ամիսներին։

Հանձնարարականների ընդհանուր թվից՝

* 5838-ը կամ 49.2 տոկոսը, տրվել է աշխատակազմի քաղաքաշինության և հողաշինարարության բաժնին,
* 1440-ը կամ 12.1 տոկոսը՝ իրավաբանական բաժնին,
* 1083-ը կամ 9.1 տոկոսը՝ առևտրի, սպասարկման, տրանսպորտի և գովազդի բաժնին,
* 972-ը կամ 8.2 տոկոսը՝ սոցիալական ծրագրերի, առողջապահության և տեղեկատվության բաժնին և այլն։

Հանձնարարականների կատարման ժամկետները գտնվում են կառավարելիության տիրույթում։ Հաշվետու ժամանակաշրջանում աշխատակազմում ՀՀ Կոտայքի մարզպետի աշխատակազմի կողմից իրականացվեց իրավական և մասնագիտական հսկողություն։ Տեղի է ունեցել դրանց նախաքննարկումը, սպասվում է դրանց վերջնական արդյունքների ստացումը։

ՓԱՍՏԱԹՂԹԱՇՐՋԱՆԱՌՈՒԹՅԱՆ ԵՎ ՔԱՂԱՔԱՑԻՆԵՐԻ ՍՊԱՍԱՐԿՄԱՆ ԳՐԱՍԵՆՅԱԿԻ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄ

Աշխատակազմի փաստաթղթաշրջանառությունն ապահովվել է էլեկտրոնային փոստի, համայնքային կառավարման տեղեկատվական համակարգի (ՀԿՏՀ) և այլ էլեկտրոնային հարթակների միջոցով։

ՀԿՏՀ է մուտքագրվել թվով 11654 գրություն և դիմում, որից՝ 3764-ը երրորդ եռամսյակում։ Համարակալվել և հասցեատերերին է տրամադրվել համայնքի ղեկավարի թվով 3817 որոշում, համայնքի ավագանու թվով 148 որոշում, թվով 6374 ելից գրություն, որից 1406-ը էլեկտրոնային ստորագրությամբ առաքվել է էլեկտրոնային տարբերակով։
Քաղաքացիներին ուղարկվել է դիմումի պատասխանը պատրաստ լինելու վերաբերյալ թվով 2464 SMS հաղորդագրություն։

ՀԿՏՀ-ում ապահովվել է համայնքի ղեկավարի մոտ ընդունելության գրանցված 174 քաղաքացիների դիմումների և դրանց ընթացքի վերաբերյալ տեղեկատվության գրանցման աշխատանքները։ Գրանցվել է համայնքի ղեկավարի թվով 27 ընդունելության և թվով 7 խորհրդակցության արձանագրություն։ Իրականացվել են www.azdarar.am հրապարակային ծանուցումների պաշտոնական կայքի հետ կապված գործառույթներ (համայնքային սեփականություն հանդիսացող անշարժ և շարժական գույքի աճուրդների, վարձակալության մրցույթների, համայնքային ծառայության թափուր պաշտոններ զբաղեցնելու համար մրցույթների հայտարարությունների և ինտերնետ ծանուցումների հրապարակում)։

 Հայփոստի envelope.am համակարգով ուղարկվել է թվով 1968 նամակ։ Իրականացվել է թեժ գծի զանգերի միջոցով քաղաքացիների բողոքների և խնդիրների գրանցում և փոխանցում ոլորտային պատասխանատուներին՝ հետադարձ կապ հաստատելու և հարցին լուծում տալու նպատակով։ Կադաստրի կոմիտե մուտքագրվող գրությունների և որոշումների համար շտրիխ կոդ տրամադրելու նպատակով էլեկտրոնային ստորագրվել է 505 փաստաթուղթ, իսկ <https://permits-backend.e-gov.am> համակարգով՝ թվով 1753 թույլտվություն.

Արխիվացվել է 2022 թվականի թվով 3987 վարչական վարույթ։

ԻՐԱՎԱԿԱՆ ԱՊԱՀՈՎՈՒՄ ԵՎ ԱՆՁՆԱԿԱԶՄԻ ԿԱՌԱՎԱՐՈՒՄ

Ոլորտում իրականացվող աշխատանքներն ապահովել են նախապատրաստված փաստաթղթերի իրավաբանական ուղեկցումն ու աջակցությունը, ի շահ համայնքի դատական ներկայացուցչության ապահովումը և այլն։Դատական գործերի վիճակագրությունն ունի հետևյալ պատկերը՝ 2022թ. ― 83, 2023 թ. ― 88, 2024թ. ― 93 գործ, 2025թ. – հունվար-սեպտեմբեր՝ մոտ 65 գործ։

Ներկայացվել են համայնքի շահերը դատական ատյաններում՝ ՀՀ տարբեր դատարաններում՝ թվով 26, այդ թվում՝ երրորդ եռամսյակում՝ 7, կազմվել են համայնքի անունից հայցադիմումներ, հայցադիմումների պատասխաններ, միջնորդություններ, առարկություններ, դիմումներ՝ վճարման կարգադրություններ արձակելու մասին։
Վարվել են համայնքի ղեկավարին առընթեր վարչական հանձնաժողովի գործերը՝ վարչական իրավախախտումների վերաբերյալ հարուցվել է թվով 50 /երորրդ՝ եռամսյակում՝ 30/ վարչական վարույթ, կազմվել են թվով 63 արձանագրություն, նախապատրաստվել են 49 /30/ վարչական տույժեր կիրառելու մասին որոշումների նախագծեր՝ ընդհանուր առմամբ տուգանքների չափը կազմել է 20,550,859 դրամ։
Նախապատրաստվել է համայնքի ղեկավարի 58 /երորրդ՝ եռամսյակում՝ 35/ որոշման, 161 /երորրդ՝ եռամսյակում՝ 60/ կարգադրության նախագծեր, աշխատակազմի քարտուղարի 352 /երորրդ՝ եռամսյակում՝ 147/ հրամանի նախագիծ։
Ընդհանուր առմամբ կարծիք/եզրակացություն է տրամադրվել 3817 /երորրդ՝ եռամսյակում՝ 1253/ համայնքի ղեկավարի որոշումների, 459 / երորրդ՝ եռամսյակում՝ 147/ կարգադրությունների, 148 /երորրդ՝ եռամսյակում՝ 38/ համայնքի ավագանու որոշումների նախագծերի՝ համապատասխանեցնելով դրանք ՀՀ օրենսդրությամբ սահմանված պահանջներին։
Կազմակերպվել են աշխատակազմի աշխատակիցների անձնական գործերի վարման աշխատանքները և անցկացվել է նաև անձնական գործերի առկա վիճակի մասնակի ստուգում։
Աշխատակազմի աշխատողների պաշտոնների անձնագրերում, աշխատանքի ընդունման ներքին իրավական ակտերում և աշխատանքային պայմանագրերում կատարվել են անհրաժեշտ փոփոխություններ և լրացումներ։

Իրականացվել են համայնքային ծառայության թափուր պաշտոն զբաղեցնելու համար հայտարարված թվով 9 մրցույթի (10 հաստիք) և ՀՈԱԿ-ների տնօրենների թափուր պաշտոնների համար հայտարարված թվով 1 մրցույթի անցկացման աշխատանքներ (հայտարարություների հրապարակում, դիմումների ընդունում, հարցաշարերի տրամադրում, մրցույթ անցկացնելու համակարգչային ծրագրում կատարվող ընթացիկ աշխատանքներ)։
Ավարտվել են աշխատակազմի համայնքային ծառայության պաշտոն զբաղեցնող 25 աշխատակցի վերապատրաստման և ևս 72 աշխատակցի ատեստավորման նախապատրաստական աշխատանքները։
Վերապատրաստումը նախատեսված է հոկտեմբերի առաջին կեսին, իսկ ատեստավորումը՝ նոյեմբեր-դեկտեմբեր ամիսներին։

ՖԻՆԱՆՍՆԵՐ ԵՎ ԵԿԱՄՈՒՏՆԵՐԻ ՀԱՇՎԱՌՈՒՄ

Ոլորտում աշխատանքներն իրականացվում են հետևյալ հիմնական ծրագրերի/հարթակների միջոցով՝

* + Client Treasury
	+ ՀԾ (Հանրային հատվածի հաշվապահություն)
	+ Vx-soft
	+ Վեկտր + և այլն։

Օրենսդրությամբ սահմանված կարգով հաստատվել են համայնքի բյուջեի փոփոխությունները և միաժամանակ մուտքագրել ՀԿՏՀ, ՀԾ, Client Treasury ծրագրերում՝ նախահաշիվներ, վճարման ժամանակացույցեր, քաղվածք պայմանագրեր և այլն։
Կազմվել և համայնքի ավագանու հաստատմանն են ներկայացվել՝ համայնքի 2024 թվականի բյուջեի տարեկան հաշվետվությունը, համայնքի 2026-2028թթ. միջնաժամկետ ծախսային ծրագիրը, բյուջեի կատարման եռամսյակների կատարումների վերաբերյալ հաղորդումները, համայնքի գույքի ցանկը։
Կատարվել են մոտ 900 մլն դրամի ապրանքների, ծառայությունների և աշխատանքների ձեռք բերման ծախսեր, ՀՈԱԿ-ներին հատկացվել է մոտ 2.3 միլիարդ դրամ՝ պահպանման ծախսեր իրականացնելու համար, իսկ աշխատակազմի պահպանման համար հատկացվել է մոտ 875 մլն դրամ, որոնց համար կազմվել է 950 գործ՝ համապատասխան կից փաստաթղթերով (միջգանձապետական փոխանցումներ, ծախսերի կատարման հայտեր, հավաստագրեր, վճարման հանձնարարականներ)։
Հաշվետու ժամանակաշրջանում սեփական եկամուտները տարեկան պլանի նկատմամբ կատարվել են մոտ 70%-ով։ Թերակատարման պատճառ է հանդիսացել նաև օրենսդրական այն նոր կարգավորումը, ըստ որի՝ գույքահարկի վճարումը ավտոմեքենայի տեխնիկական զննության ներկայացումից առաջ վճարելը պարտադիր չէ։ Եկամուտների հավաքագրման մակարդակի բարձրացման նպատակով հարկատու քաղաքացիներին արդեն իսկ ուղարկվել է մոտ 5000 ծանուցագիր։
ՀՀ արդարադատության նախարարություն փորձագիտական եզրակացություն ստանալու համար ներկայացնելու նպատակով կազմվել են տեղական տուրքերի, վճարների, մատուցվող ծառայությունների չափերը սահմանող նորմատիվ իրավական ակտերի նախագծերը։ Ընթացքում է նաև 2026 թվականի բյուջետային գործընթացը, ՀՈԱԿ-ներից ստացվել են նախնական հայտերը, որոնք ուսումնասիրման փուլում են։ Վերջնական փուլում է նորմատիվ իրավական ակտերի կազմման գործընթացը, Բյուջետային առկա միջոցները հնարավորություն են ընձեռում ընթացիկ գործունեությունը պատշաճ մակարդակով շարունակելու համար։
Հաշվետու ժամանակաշրջանում եկամուտները կազմել են՝ վարչական բյուջեի՝ 4 077 033.4 հազար դրամ, ֆոնդային բյուջեի՝ 2 067 843.0 հազար դրամ, **ընդամենը եկամուտ՝ 6 144 876.4։**Ծախսերը կազմել են՝ վարչական բյուջեի՝ 3 279 711.4 հազար դրամ ֆոնդային բյուջեի՝ 807 998.9, **ընդամենը ծախս՝ 4 087 710.3 հազար դրամ։**

ՔԱՂԱՔԱՇԻՆՈՒԹՅՈՒՆ ԵՎ ՀՈՂԱՇԻՆԱՐԱՐՈՒԹՅՈՒՆ

Ոլորտն հանդիսանում է ամենածանրաբեռնվածն՝ ըստ քաղաքացիների կողմից ներկայացված դիմումների թվաքանակի, դրանց հիման վրա տրված հանձնարարակաների, ինչպես նաև դրանց տրվող լուծումների մասով։
Հաշվետու ժամանակաշրջանում՝

* իրականացվել է թվով **233** կադաստրային գործարք,
* տրամադրվել է **454** շինարարության և քանդման թույլտվություններ, համաձայնեցվել են **154** հետագիծ-նախագծեր, տրվել են **146** շինարարության թույտվությամբ սահմանված ժամկետը երկարացնելու մասին որոշումներ, որոնց արդյունքում համայնքի բյուջե մուտք է եղել **506 209 000** դրամ,
* տրվել է **300** շահագործման թույլտվության (ավարտական ակտ), որի արդյունքում համայնքի բյուջե մուտք է եղել **4 200 000** դրամ։
* կայացվել է **461** ճարտարապետահատակագծային առաջադրանք տալու մասին (նախագծման թույլտվություն) որոշում,
* տրամադրվել են համայնքի (պետության) սեփականություն հանդիսացող **26** հողամասերում ինքնակամ կառուցված շինություն(ներ)ն օրինականացնելու մասին որոշումներ,
* պատրաստվել են **41** քաղաքացիներին կամ իրավաբանական անձանց սեփականության իրավունքով պատկանող հողամասերում ինքնակամ կառուցված շինություն(ներ) օրինականացնելու մասին որոշումներ, որոնց արդյունքում համայնքի բյուջե մուտք է եղել **19 900 000** դրամ,
* տրվել է **444** հողամասին (անշարժ գույքին) հասցե տրամադրելու, վերահասցեավորելու, միասնական հասցե տրամադրելու և բաժանված մասերին հասցեներ տրամադրելու մասին որոշում, որի արդյունքում համայնքի բյուջե մուտք է եղել **9 080 000**դրամ,
* տրամադրվել է **26** հողամասի գործառնական նշանակությունը **(0.555233 հեկտար հողամաս)** փոփոխելու մասին որոշում, որի արդյունքում համայնքի բյուջե մուտք է եղել **408 000** դրամ,
* տրվել է **44** հողամասի նպատակային նշանակությունը **(12.8448 հեկտար հողամաս)** փոփոխելու մասին որոշում, որի արդյունքում համայնքի բյուջե պետք է մուտքագրվեր **107 921 000** դրամ,
* պատրաստվել է **25** հողամասի (անշարժ գույքն) ուղղակի վաճառքով օտարելու մասին որոշում, որոնց արդյունում համայնքի բյուջե մուտք է եղել **25 130 000** դրամ,
* նախապատրաստվել և ավագանու քննարկմանն է ներկայացվել **18** հողամասի ընդլայնման նպատակով ուղղակի վաճառքով օտարելու մասինորոշման նախագծեր, բյուջե մուտք է եղել **14 394 000** դրամ,
* ինքնակամ իրականացրած շինությունների համար կազմվել է **30** արձանագրություն, համայնքի բյուջե մուտք է եղել **18 350 000** դրամ։
* աճուրդ-վաճառքի ներկայացնելու համար նախապատրաստվել է **114** կտոր հողամաս։

ԳՆՈՒՄՆԵՐ

Հաշվետու ժամանակաշրջանում հայտարարվել է 201 մրցույթ՝ 879 չափաբաժնի համար, գումարային արտահայտությամբ՝ կնքվել են 3 127 000 000 դրամի պայմանագրեր։
Իրականացվել է 40 գնումների պլանի փոփոխություն և հրապարակում պաշտոնական տեղեկագրում: Կազմվել է 190 գնման հայտ, 217 հրավեր, 842 արձանագրություն, 596 հայտարարություն շահերի բախման բացակայության մասին, 262 հայտարարություն պայմանագիր կնքելու որոշման մասին, 494 գնահատման թերթիկ, 371 ծանուցում, 259 պայմանագիր, 175 համաձայնագիր, 172 հայտարարություն կնքված պայմանագրի մասին, 54 հայտարարություն պայմանագրում կատարված փոփոխության մասին, 66 հայտարարություն չկայացած ընթացակարգի մասին:

ՀՀ ֆինանսների նախարարություն է ներկայացվել 2025թ. 1-ին եռամսյակի, 1-ին կիսամյակի հաշվետվությունը, Կազմվել են տարբեր բովանդակության հաշվետվություններ ոլորտում ընթացիկ աշխատանքների վերաբերյալ:

ԾՐԱԳՐԵՐ, ԱՆՇԱՐԺ ԳՈՒՅՔ, ԳՅՈՒՂԱՏՆՏԵՍՈՒԹՅՈՒՆ

2025 թվականի համար ներկայացված սուբվենցիոն 5 ծրագրերից 4-ը հաստատվել են։

2026 թվականի համար մշակվել են սուբվենցիոն 5 ծրագիր, որը ներկայումս գտնվում է քննարկման փուլում։

Հաշվետու ժամանակաշրջանն աչքի ընկավ «Մասնակցային բյուջետավորում» ծրագրի բուռն ընթացքով։ Գործընթացի արդյունքում հաղթող ճանաչված «Արամուսի մարզամշակույթային կենտրոն» ՀՈԱԿ-ի շենքի մասնակի վերանորոգում ծրագրի համար մշակվել և ոլորտը կարգավորող գերատեսչություն է ներկայացվել ծրագրային փաթեթը։ Դրա հաստատումից հետո իրականացվել են նախագծման և շինարարության թույլտվության աշխատանքները։

Դեռևս մեկ տարի առաջ մեկնարկած ծավալուն աշխատանքների արդյունքում կնքված հուշագրով մեկնարկեց  «Խմելու ջրի խնայողություն՝ Կոտայքի մարզի Աբովյան համայնքի Մայակովսկի բնակավայրի ոռոգման ցանցի հիմնանորոգման միջոցով» ծրագիրը, որը նախատեսվում է Աբովյան համայնքի, «Շեն» հասարակական բարեգործական կազմակերպության և «Կոկա-Կոլա» ընկերության հետ համատեղ վերակառուցել Մայակովսկի բնակավայրի 7,9,15 փողոցների ոռոգման ցանցը։

«Մայակովսկի բնակավայրի ոռոգման ցանցի հիմնանորոգում» ծրագիրը հանդիսանում է համայնքային զարգացման ռազմավարական նախաձեռնություն, որի իրականացումը կնպաստի գյուղատնտեսության արդյունավետության բարձրացմանը, ջրային ռեսուրսների կայուն օգտագործմանը և բնակչության կենսամակարդակի բարելավմանը։

«Աբովյան համայնքում բնապահպանական վճարների հաշվին նախատեսվող միջոցառումների ծրագրի» շրջանակներում լրամշակվել և պատասխանատու գերատեսչություններ է ներկայացվել 2025 թվականի համար պետբյուջեից հատկացված գումարի խնայված մասով Աբովյան համայնքի տարածքում խաղասարքերի տեղադրման ծրագիրային 2-րդ բաղադրիչը։ Ներկայումս իրականացվում են ծրագրի առաջին բաղադրիչով նախատեսված համայնքային 4 նախադպրոցական ուսումնական հաստատություններում և վարչական շենքում արևային ֆոտովոլտային կայանների տեղադրման աշխատանքները։

2026 թվականի համար մշակվել և հաստատվել է Աբովյան համայնքի տարածքում ծառատունկի իրականացման և «Ռուբիկ Հարությունյանի անվան Աբովյանի բժշկական կենտրոնի» և Աբովյանի ծննդատան համար սարքավորումների ձեռքբերման ծրագրային հայտը։

ՄԱԿ-ի Զարգացման ծրագրի հայաստանյան ներկայացուցիչների հետ տարված աշխատանքի արդյունքում նախատեսվում է տրամադրել համաֆինանսավորում շուրջ 26 400 000 ՀՀ դրամի չափով Աբովյան համայնքի Աբովյան քաղաքի 9-րդ փողոցի 1/5 հասցեում գտնվող նախադպրոցական ուսումնական հաստատության /մանկապարտեզ/ շենքի վերակառուցման աշխատանքների շրջանակներում էներգաարդյունավետության արդիաականացման համար։

Գյուղատնտեսության ոլորտում ևս կատարվել են ծավալուն աշխատանքներ, այդ թվում.

Անասնապահության ուղղությամբ.

* + պայքար բրուցելոզ հիվանդության դեմ, որի շրջանակներում «Անասնաբուժության մասին» ՀՀ օրենքի 29 և 31 հոդվածների համաձայն և տվյալ հիվանդության հետագա տարածումը կանխելու, մարդկանց հիվանդությամբ չվարակելու և վարակի օջախը լիկվիդացնելու նպատակով համագործակցություն բնակավայրը սպասարկող անասնաբույժի և ՀՀ սննդամթերքի անվտանգության տեսչական մարմնի Կոտայքի մարզային կենտրոնի հետ։ Հիվանդ կենդանիներ հայտնաբերվել են Գեղաշեն, Արամուս և Բալահովիտ բնակավայրերում, շուրջ 83 գլուխ։ Արգելվել է հիվանդ կենդանիների տեղաշարժը անասնագոմի տարածքից, մեկուսացվել են առողջ կենդանիներից, անասնաբույժը հետևել է սահմանված կարգով գործողությունների իրականացմանը։
	+ ֆերմերային տնտեսությանը խոշոր եղջերավոր կենդանիների սպանդի ծառայության մատուցման պետական օժանդակության տրամադրում ծրագրի շրջանակներում կնքվել է համաձայնագիր Աբովյան համայնքի, ՀՀ Էկոնոմիկայի նախարարության և «Զոր» ՍՊԸ-ի միջև։

Բուսաբուծության ուղղությամբ հաշվետու ժամանակաշրջանում կատարվել է՝

* + Համայնքի տարածքում իրականացված գարնանացանի տվյալների հավաքագրում և ներկայացում ՀՀ Կոտայքի մարզպետի աշխատակազմ։ Ըստ այդ տվյալների՝ Աբովյան համայնքի տարածքում այս տարի կատարվել է 585,5 հա մշակություն, որից. գարի՝ 521 հա, ցորեն՝ 31 հա, այլ հացահատիկ՝ 2 հա, բանջարաբոստանային մշակաբույսեր՝ 20,5 հա, բազմամյա տնկարկներ՝ 10 հա։
	+ Համայնքի տարածքում իրականացված բերքահավաքի տվյալների հավաքագրում և 15-օրյա պարբերականությամբ ներկայացում ՀՀ Կոտայքի մարզպետի աշխատակազմ։

Տարեսկզբից առ այսօր աճուրդային կարգով օտարվել է 77 կտոր հող, 28,433 հա ծավալով։ Իրականացվել է թվով 12 մեքենա-մեխանիզմների աճուրդային կարգով օտարման գործընթաց, որից օտարվել է 4 մեքենա։

Ուսումնասիրվել են համայնքային սեփականություն հանդիսացող գույքերի (հողերի, շենք-շինություն, շարժական գույք) վարձակալության պայմանագրերը։ Վերակնքվել են գործող պայմանագրերը և կնքվել նորերը։

ԱՌԵՎՏՈՒՐ, ՍՊԱՍԱՐԿՈՒՄ, ՏՐԱՆՍՊՈՐՏ ԵՎ ԳՈՎԱԶԴ

Ոլորտում հիմնական աշխատանքները տարվել են ըստ հիմնական ուղղությունների։ Հաշվետու ժամանակաշրջանում՝

* առևտրի, հանրային սննդի և կենցաղային ծառայությունների թվով  **640** օբյեկտներում իրականացվել է հսկողություն,
* առևտրի և ծառայությունների ոլորտի թույլտվությունների առկայության, տեղական տուրքերի գանձումների նկատմամբ անհրաժեշտ հսկողություն,
* բացօթյա առևտրի նկատմամբ անհրաժեշտ հսկողություն և շրջայցերի կազմակերպում,
* համայնքի վարչական տարածքում հանրային սննդի կազմակերպման և իրականացման համար տրվել թվով **193** թույլտվություն,
* ոգելից և ալկոհոլային խմիչքների կամ ծխախոտային արտադրատեսակների վաճառքի համար տրվել է թվով **285** թույլտվություն,
* ժամը 24։00-ից հետո աշխատելու համար տրամադրվել է թվով **70** թույլտվություն,
* թանկարժեք մետաղների վաճառք իրականացնելու համար տրվել է թվով **104** թույլտվություն,
* հեղուկ վառելիքի, սեղմված բնական կամ հեղուկացված նավթային գազերի վաճառքի համար թվով **52** թույլտվություն,
* տեխնիկական հեղուկների վաճառքի համար տրվել է թվով **37** թույլտվություն,
* համայնքի խորհրդանիշները ֆիրմային անվանումներում օգտագործելու համար տրվել է թվով **9** թույլտվություն,
* քաղաքացիական հոգեհանգստի ծառայություններ իրականացնելու և մատուցելու համար տրվել է թվով **4** թույլտվություն,
* արտաքին գովազդ տեղադրելու համար տրվել է 1**68** թույլտվություն,
* բացօթյա առևտրի կազմակերպման համար տրվել է թվով **1** թույլտվության։
Ընդհանուր հավաքագրվել է 102 505.4 11 դրամ։
Համայնքի տարածքում տրանսպորտային միջոցների անվտանգ երթևեկության ապահովման նպատակով իրականացվել են ճանապարհային երթևեկության կազմակերպման կահավորանքի և դրանց հետ կապված աշխատանքներ՝ տեղադրվել են թվով 1200 ճանապարհային նոր նշան, թվով 100 ճանապարհային նշաններ փոխվել են նոր նշաններով։ Աբովյան համայնքի տաքսիների համար նախատեսված ավտոկանգառներից օգտվելու համար կնքվել է թվով 158 պայմանագիր։

Հաստատվել է  Հայաստանի Հանրապետության Կոտայքի մարզի Աբովյան համայնքում ճանապարհային երթևեկության կազմակերպման սխեման՝ ներհամայնքային, տեղական և հանրապետական նշանակության ավտոմոբիլային ճանապարհների տարանցիկ հատվածների մասով։

ԿՐԹՈՒԹՅՈՒՆ, ՄՇԱԿՈՒՅԹ, ՍՊՈՐՏ ԵՎ ԵՐԻՏԱՍԱՐԴՈՒԹՅՈՒՆ

Համայնքային ոչ առևտևային կազմակերպությունների աշխատանքների շարունակական բարելավման նպատակով կատարվել է թվով 5 մշտադիտարկում՝ որոնց արդյունքում արձանագրված թերություններն ու խախտումները հանձնարարվել է վերացնել համապատասխան ժամկետներում։ Կատարվել են կրկնակի մշտադիտարկումներ թերությունների վերացումը արձանագրելու նպատակով։ Կատարվել են այցեր մանկապարտեզներ՝ թվով 30, իսկ արտադպրոցական հաստատություններ՝ թվով 8, որոնց նպատակը աշխատանքների շարունակական բարելավումն է։
Յուրաքանչյուր ամիս կազմվել է մանկապարտեզների միասնական ճաշացուցակը` ՀՀ առողջապահության նախարարի 42-Ն հրամանով սահմանված նորմերին համապատասխան։

Ուսումնասիրվել են հունվար և սեպտեմբեր ամիսներին ներկայացված թվով 21 ՀՈԱԿ-ի տարիֆիկացիոն ցուցակները, համեմատվել համայնքի ավագանու կողմից հաստատված հաստիքացուցակների հետ, կարգավորվել են առկա անճշտությունները և ներկայացվել համայնքի ղեկավարի հաստատմանը։
Համակարգվել են մանկապարտեզների սննդի մուտքի և ելքի ծրագրի աշխատանքներն ամենօրյա ռեժիմով։
Հուլիս ամսին ստուգվել է աշխատակազմի համապատասխան ստորաբաժանում ներկայացված պահանջագրով ստացված տնտեսական ապրանքների, ինչպես պահեստում առկա, այնպես էլ խմբասենյակներ բաշխված վերոնշյալ ապրանքների գործընթացի և առկա ապրանքների քանակները։
Ընդունվել են մանկապարտեզներ հաճախելու համար ներկայացված 1450 առցանց դիմում և կատարվել է երեխաների՝ ըստ մանկապարտեզների շարժի մշտադիտարկում։
Անհրաժեշտ մասնագիտական աջակցություն է ցուցաբերվել մանկապարտեզների մանկավարժական աշխատողների թվով 14 մրցույթներին՝ ԿԳՄՍ նախարարի կողմից սահմանված կարգին համապատասխան։
Օգոստոսի 20-30-ն ընկած ժամանակահարվածում կատարվել է Աբովյան համայնքի մանկապարտեզների 2022 թվականի ծնված երեխաների ընդունելությունը, որի արդյունքում համալրվել են 639 թափուր տեղ։ Ընդունելության արդյունքում հերթում սպասող երեխաներ դեռևս կան հատկապես Աբովյանի թիվ 12, Կամարիսի «Կակաչ» մանկապարտեզներում, սակայն առկա են թափուր տեղեր թիվ 4 (15 տեղ) և 7 (6 տեղ) մանկապարտեզներում, որի մասին իրազեկվել են ընդունելության հերթում սպասող երեխաների ծնողները՝ վերջիններիս առաջարկելով ցանկության դեպքում դրանք համալրելու նպատակով։

ՍՈՑԻԱԼԱԿԱՆ ԾՐԱԳՐԵՐ ԵՎ ԱՌՈՂՋԱՊԱՀՈՒԹՅՈՒՆ

Ոլորտում հիմնական աշխատանքները միտված են եղել սոցիալական աջակցության կարիք ունեցող անձանց հասցեական և թիրախային աջակցության տրամադրմանը, ինչպես նաև Աբովյան համայնքի ղեկավարին կից Խնամակալության և հոգաբարձության հանձնաժողովի (ԽՀՀ) բնականոն գործունեության ապահովմանը։
Ընդհանուր առմամբ իրականացվել են հետևյալ հիմնական աշխատանքները՝

* սոցիալական աջակցության խնդրանքով դիմած քաղաքացիների առաջնային կարիքի գնահատում՝ 255, որից 75-ը՝ հուլիս-սեպտեմբեր ամիսներին,
* տնային այցելություններ՝ 132, որից 53-ը՝ հուլիս-սեպտեմբեր ամիսներին,
* ԽՀՀ դիմումների քննարկումներ՝ 74, որից 28-ը՝ հուլիս-սեպտեմբեր ամիսներին,
* դատական նիստերին մասնակցություն՝ 60, որից 20-ը՝ հուլիս-սեպտեմբեր ամիսներին,
* Արցախից բռնի տեղահանված քաղաքացիների տվյալների լրացում՝ 255,
* Անվան/ազգանվան (տառասխալների) կատարված ուղղումներ՝ 303, որից 104-ը՝ հուլիս-սեպտեմբեր ամիսներին,
* Միասնական սոցիալական ծառայություն ներկայացնելու նպատակով տեղեկանքների տրամադրում՝ 70 և այլն։

ՔԱՂԱՔԱՅԻՆ ՏՆՏԵՍՈՒԹՅՈՒՆ

Քաղաքային տնտեսության կառավարումն իրականացվում է «Աբովյանի քաղաքային տնտեսություն» ՀՈԱԿ-ի միջոցով։ Ոչ առցանց եղանակով ՀՈԱԿ-ում գրանցվել են 265 դիմում՝ համայնքի գերեզմանոցներում ընտանեկան գերեզմանատուն ունեցողների հուղարկավորությունների համար։

Հաշվետու ժամանակաշրջանում կառուցվել և վերանորոգվել են թվով 7 խաղահրապարակ, տեղադրվել են 2 տաղավար և 17 հատ նստարան։ Աբովյան քաղաքի Էդվարդ Ավագյան փողոցի երկու կողմերի կանաչապատ մայթեզրերի երկայնքով իրականացվել են ցանկապատման աշխատանքներ։ Ցանկապատման աշխատանքներ են տարվել նաև խաղահրապարակներում։ Իրականացվել են Աբովյանի վարչական շենքի դիմահայաց այգում գտնվող լողավազանի ներկման և այգում գտնվող արձանների մասնակի վերանորոգման աշխատանքներ։

 Աբովյան քաղաքի հանրակացարաններում իրականացվել են կոյուղու, խմելու ջրի և անձրևատար խողովակների վերանորոգումներ։ Կատարվել են ընդհանուր խոհանոցների և սանհագույցների մասնակի վերանորոգումներ, տեղադրվել են ծորակներ և զուգարանակոնքեր։

 Աբովյան քաղաքի շենքերի վերելակների տանիքների և որոշ հանրակացարանների շենքերի տանիքների մասնակի վերանորոգվել են (իզոգամապատում)։

Վերելակների սպասարկման հետ կապված, բացի ընթացիկ պլանային աշխատանքներից, գրանցվել է 3021 կանչ, որոնք ստացել են շտապ և համապատասխան արձագանք։ Վերանորոգվել են տարբեր հասցեների վերելակների ճոպաններ, փոխանցման տուփեր և շարժիչներ։ Ըստ անհրաժեշտության կատարվել են շենքերի վերելակների հորանների մաքրման աշխատանքներ։

ԿՈՄՈՒՆԱԼ ՏՆՏԵՍՈՒԹՅՈՒՆ

Կոմունալ տնտեսության կառավարումն իրականացվում է «Աբովյանի համայնքային կոմունալ տնտեսություն» ՀՈԱԿ-ի միջոցով։
Հաշվետու ժամանակաշրջանում՝

|  |  |
| --- | --- |
| 1. ձեռք է բերվել և տնկվել 400 հատ ծառ (գնդաձև ակացիա, սասնա, ձիակասկ, թխկի, հացենի) 26000 հատ տարբեր տեսակի ծաղիկներ և 10000 հատ վարդեր,
2. բարեկարգվել և կանաչապատվել է Աբովյան քաղաքի Սահմանադրության հրապարակը՝ տնկվել են 5000 հատ տարբեր տեսակի ծաղիկներ,
 |  |
| 1. Մայիս-հունիս ամիսներին իրականացվել է ծառերի և թփերի բուժման աշխատանքներ,
2. իրականացվել են ծառերի սանիտարական էտման աշխատանքներ։ Բնակիչների կողմից ստացվել է ծառաէտման 60 դիմում, բոլոր դիմումները բավարարվել են։ Ծառաէտման դիմումների ընդունման աշխատանքները ընթացքի մեջ են,
3. Աբովյան համայնքի սոցիալապես անապահով բնակիչների կողմից ստացվել է վառելափայտի տրամադրման շուրջ 40 դիմում։ Դիմումների ընդունումը ընթացքի մեջ է։ Վառելափայտի բաշխման աշխատանքները կմեկնարկեն 2025 թվականի նոյեմբերի 1-ից,
4. ՀՀ օրենսդրության համապատասխան իրականացվել են բակերում ապօրինի զավթած և ցանկապատված տարածքների ապամոնտաժման և բարեկարգման աշխատանքներ։ Ապամոնտաժվել է մոտ 20000-22000 մ/ք տարածքի ապօրինի ցանկապատ հետևյալ փողոցներում՝ 4-րդ մ/շ, 3-րդ մ/շ, Նաիրյան, Գառնի, Գեղարդ, Պիոներական, Երիտասարդական, Հանրապետության և Սևանի փողոցներում,
5. Աբովյան քաղաքում կատարվել են եզրաքարերի փոխարինման աշխատանքներ՝ մոտ 250 մետր,
6. Աբովյան քաղաքի Սահմանադրության հրապարակում, Սևանի և Նաիրյան փողոցներում իրականացվել են ոռոգման ջրի անցկացման աշխատանքներ՝ մոտ 250 մետր,
7. բակերում տեղադրվել են համայնքապետարանի կողմից տրամադրված 27 նստարան։
8. Սահմանված վայրերում տեղադրվել է մոտ 30 հատ աղբանոթ,
9. 2025 թվականի հունվար-փետրվար ամիսների ընթացքում իրականացվել են ձնամաքրման և ձնահեռացման աշխատանքներ, ճանապարհներին շաղ է տրվել մոտ 217 տոննա աղի և 585 մ/խ ավազի խառնուրդ,
10. Աբովյան համայնքում հավաքվել և աղբավայր է տեղափոխվել 42 000 տոննա կամ 84 000 մ/խ կենցաղային և մոտ 200 մ/խ շինարարական և խոշոր եզրաչափի թափոններ,
11. փակվել են25բազմաբնակարան շենքերի աղբամուղեր և տեղադրվել են աղբամաններ,
 |  |
| 1. Համայնքի բնակավայրերում իրականացվել են կոյուղագծի և դիտահորի խցաբացման աշխատանքներ, ստացվել է մոտ 90 կոյուղագծի և դիտահորի խցաբացման դիմումներ՝ ընդհանուր կատարվել է 4500-4600 մետր կոյուղու և 22 դիտահորի խցաբացման աշխատանքներ։
2. իրականացվել են Աբովյան համայնքի Գեղաշեն բնակավայրի դաշտամիջյան ճանապարհի, Կամարիս բնակավայրից դեպի Զովք գնացող ճանապարհի բարեկարգման և բացման աշխատանքներ՝ մոտ 19 կմ,
3. լուսավորության համար տեղադրվել է 55 հատ հենասյուն,
 |  |
| 1. Աբովյան քաղաքում թվով 148 հատ հին լեդ լուսատուները փոխարինվել են նորերով,
2. Աբովյան համայնքի բնակավայրերում փոխարինվել և տեղադրվել են մոտ 385 հատ լեդ լուսատուներ՝ Բալահովիտ՝ 16 հատ, Առինջ 93 հատ, Կամարիս 90 հատ, Արամուս՝ 39 հատ, Գեղաշեն՝ 26 հատ, Կաթնաղբյուր՝ 16 հատ, Վերին Պտղնի՝ 20 հատ, Պտղնի՝ 26 հատ, Մայակովսկի՝ 52 հատ, Գետարգել՝ 7 հատ,
 |  |
| 1. Աբովյան համայնքի բնակավայրերում իրականացվել են շուրջ 29 փողոցների և փակուղիների ամբողջական լուսավորության ապահովման աշխատանքներ՝ Մայակովսկի՝ 3 փողոց, Կաթնաղբյուր՝ 2 փողոց, Արամուս՝ 3 փողոց, Առինջ՝ 2 փողոց, Գեղաշեն՝ 19 փողոց,
2. Աբովյան քաղաքի Զորավար Անդրանիկի փողոցի երկկողմանի մայթերում, Սևանի փողոցի հարակից այգում, ուսանողական թաղամասում, 3-րդ միկրոշրջան 17 շենքի հարակից տարածքում, Կոտայքի 1-ին նրբանցքում, 7-րդ միկրոշրջան 2-րդ թաղամասում, 8-րդ միկրոշրջան 3-րդ թաղամասում, Սահմանադրության հրապարակում, Հանրապետության 15 շենք տանող հատվածում, Ինտերնացիոնալ փողոցում և 6-րդ միկրոշրջանի բնակելի շենքերում իրականացվել են փողոցային լուսավորության աշխատանքներ։
 |  |
| Մատուցված ծառայության համար բնակչությունից հավաքագրվել է 154․125․200 ՀՀ դրամ աղբահանության վճար։ Հավաքագրումը կազմել է 118%։ Ի թիվս պարբերաբար իրականացվող աշխատանքների, մինչև տարվա ավարտ նախատեսվում է՝* Աբովյան համայնքի չորացած ծառերը փոխարինել նոր ծառերով: 2025 թ. հոկտեմբեր ամսին նախատեսվում է տնկել մոտ 400 ծառ,
* ձեռք բերել 200 հատ նոր աղբաման, 5 հատ նոր աղբատար ավտոմեքենա՝ Աբովյան համայնքի աղբահանությունը ավելի պատշաճ իրականացնելու համար։
 |  |
|  |
| **ՔԱՂԱՔԱՑԻԱԿԱՆ ԿԱՑՈՒԹՅԱՆ ԱԿՏԵՐԻ ԳՐԱՆՑՄԱՆ ԵՎ ՊԵՏԱԿԱՆ ԻՇԽԱՆՈՒԹՅԱՆ ՄԱՐՄԻՆՆԵՐԻ ՍՊԱՍԱՐԿՄԱՆ ԳՈՐԾԱՌՈՒՅԹՆԵՐԻ ԻՐԱԿԱՆԱՑՈՒՄ**Հաշվետու ժամանակահատվածում իրականացվել է՝* ծննդյան ակտային 432 գրանցում, որից 161-ը երրորդ եռամսյակում,
* ամուսնության ակտային 583 գրանցում, որից 238-ը երրորդ եռամսյակում,
* ամուսնալուծության ակտային 179 գրանցում, որից 62-ը երրորդ եռամսյակում,
* հայրության ճանաչման 242 ակտային գրանցում, որից 94-ը երրորդ եռամսյակում,
* Ընդհանուր առմամբ կատարվել է 13064 գործարք, որից 4552-ը երրորդ եռամսյակում,

ՀՀ կառավարության 2016 թվականի հոկտեմբերի 27-ի «Պետական իշխանության մարմինների սպասարկման գրասենյակների գործառույթներ իրականացնող օպերատորների ցանկը հաստատելու, գործառույթների իրականացումն օպերատորին պատվիրակելու, գործառույթների ցանկը հաստատելու, օպերատորի հետ կնքվող ծառայությունների մատուցման պայմանագրի օրինակելի ձևը և օպերատորին առաջադրվող նվազագույն տեխնիկական պահանջները սահմանելու մասին» թիվ 1109-Ն որոշման պահանջներին համապատասխան ՀՀ Արդարադատության նախարարության իրավաբանական անձանց պետական ռեգիստրի էլեկտրոնային համակարգում կատարվել է թվով **85** գրանցում, ինչպես նաև գույքի նկատմամբ իրավունքի գրանցում՝ 276, միասնական տեղեկանքի տրամադրում՝ 60 և այլն։ ԻՐԱԿԱՆԱՑՎՈՂ ԿԱՊԻՏԱԼ ԱՇԽԱՏԱՆՔՆԵՐ2025 թվականին Աբովյան համայնքում սաֆալտապատվել է 152,910 ք/մ ճանապարհ, որը կազմում է շուրջ 25 կմ։ Տարվա ընթացքում կատարվող աշխատանքերի ֆինանսավորման ընդհանուր ծավալը կազմում է շուրջ 4,045,751,000 դրամ։ Կատարվող աշխատանքների մասին առավել ընդգրկուն տեղեկությունը ներկայացված է ստորև աղյուսակում։ |
|   | **Աշխատանքի անվանումը** |  **Պայմանագրի գինը, ՀՀ դրամ**  |
| ԱԲՈՎՅԱՆ | Աբովյան քաղաքի 4-րդ միկրոշրջան գազատարի կառուցման աշխատանքներ |  10 924 970  |
| Աբովյան քաղաքի 7-րդ միկրոշրջան, 1-ին թաղամասի գազատարի կառուցման աշխատանքներ |  3 100 000  |
| Աբովյան քաղաքի թիվ 5 մանկապարտեզ» ոչ առևտրային կազմակերպության գազասպառման կետերի ավելացման աշխատանքներ |  750 000  |
| Աբովյան համայնքի ք. Աբովյան 7-րդ մ/շ 3-րդ թաղամասի տուն 102-ից մինչև տուն 92 սնող միջին ճնշման գազատար խողովակի կառուցման աշխատանքներ |  4 440 000  |
| Աբովյան քաղաքի 8-րդ միկրոշրջանի 1-ին թաղամասի գազաֆիկացման աշխատանքներ |  8 976 000  |
| Աբովյան քաղաքի Բարեկամության հրապարակում Էլեկտրոմոբիլների սնուցման կայանների կառուցման աշխատանքներ |  228 000  |
| Աբովյան քաղաքի 3-9-12 մանկապարտեզների արևային կայանների կառուցման աշխատանքներ |  16 983 000  |
| Աբովյան համայնքի մանկապարտեզներում տեսահսկման համակարգի համալրման աշխատանքներ |  8 867 160  |
| Աբովյան քաղաքի աստիճանահարթակների և Աբովյան համայնքի Գեղաշեն գյուղի մարզադաշտի պատվարի վերանորոգման աշխատանքներ |  8 717 400  |
| Աբովյանի համայնքապետարանի աշխատակզմի վարչական շենքի ապակեփաթեթների մասնակի փոխարինման աշխատանքներ |  1 554 320  |
| Աբովյանի համայնքապետարանի աշխատակզմի վարչական շենքի մասնակի վերանորոգման աշխատանքներ |  53 082 000  |
| Աբովյան քաղաքի գերեզմանատան ,,Զոհված ազատամարտիկների շիրիմների,, հարակից ու միջանկյալ տարածքների սալարկում և աստիճանահարթակների կառուցման աշխատանքներ |  4 500 000  |
| Աբովյան քաղաքի 9-րդ փողոցի 1/5 հասցեում գտնվող նախադպրոցական ուսումնական հաստատության /մանկապարտեզ/ շենքի վերակառուցման աշխատանքներ |  833 652 726  |
| Աբովյան քաղաքում թենիսի կորտերի կառուցման աշխատանքներ |  94 999 800  |
| Աբովյան համայնքի փողոցների, բակերի, մայթերի ասֆալտի փոսային վերանորոգման և ասֆալտապատման աշխ. |  164 425 167  |
| Աբովյան քաղաքի Սարալանջի, Երիտասարդական, Շինարարների, Պիոներական փողոցների ասֆալտապատման, ջրահեռացման համակարգի կառուցման, մայթերի հիմնանորոգում եւ եզրաքարերի փոխարինում-50,113ք/մ |  999 000 000  |
| Աբովյան քաղաքի էդ Ավագյան փողոցից մինչև 9-րդ մանկապարտեզ և Հատիսի փողոց տանող ճանապարհահատվածի վերանորոգման, մայթերի և եզրաքարերի փոխարինման աշխատանքներ7,423 ք/մ |  103 800 000  |
| Աբովյան համայնքի կարիքների համար ճանապարհային նշանների տեղադրման աշխատանքներ |  52 200 000  |
|  Աբովյան քաղաքի Սարալանջի, Երիտասարդական, Շինարարների, Պիոներական փողոցների լուսավորության համակարգի կառուցման աշխատանքներ |  126 000 000  |
|   |   |  **2 496 200 543**  |
| ԱՌԻՆՋ | Աբովյան համայնքի Առինջ բնակավայրի Ա թաղամաս 2-րդ և 3-րդ փողոցների, Գ թաղամաս 3-րդ փողոցի գազաֆիկացման աշխատանքներ |  26 496 000  |
| Աբովյան համայնքի Առինջ գյուղի 1-ին փողոցի կոյուղագծի վնասված հատվածի փոխարինման աշխատանքների |  17 886 000  |
| Աբովյան համայնքի Առինջ գյուղի 6-րդ փողոցի, Մաշտոցի փողոցի, Մաշտոցի փողոցի 2-րդ փակուղու ջրահեռացման համակարգի կառուցման աշխատանքներ |  15 990 000  |
| Աբովյան համայնքի Առինջ գյուղի Մհեր Մկրտչյան թաղամաս 3-րդ, 5-րդ, 7-րդ փողոցների, Բ թաղամաս 3-րդ փողոցի, Խ.Աբովյան թաղամաս 9-րդ փողոցի 1-ին նրբանցքի, Խ.Աբովյան 10-րդ փողոցի, Խ.Աբովյան թաղամաս 17-րդ փողոցի, Պ. Սևակ թաղամաս 15-րդ փողոց 1-ին նրբանցքի, Խ.Աբովյան թաղամաս 6-րդ փողոց 1-ին փակուղու ասֆալտապատման աշխատանքներ- 17,201 ք/մ |  153 832 800  |
| Աբովյան համայնքի Առինջ գյուղի Մաշտոցի փողոցի ներհամայնքային մայթերի ասֆալտբետոնե ծածկով հիմնանորոգման աշխատանքներ- 3,784 ք/մ |  53 072 800  |
| Աբովյան համայնքի կարիքների համար Աբովյան համայնքի Առինջ գյուղի 18-րդ փողոցի 2/3 հասցեում խաղահրապարակի կառուցման աշխատանքներ |  38 880 000  |
| Փոսային նորոգման և համատարած ասֆալտապատման աշխատանքներ 2500 ք/մ |  20 500 000  |
|   |  **326 657 600**  |
| ՊՏՂՆԻ | Աբովյան համայնքի կարիքների համար Կոտայքի մարզի Աբովյան համայնքի գյուղ Պտղնի 3-րդ զանգված 6-րդ թաղ. միջին ճնշման գազատար խողովակի կառուցման աշխատանքներ |  45 360 000  |
| Աբովյան համայնքի կարիքների համար Պտղնի գյուղի 1-ին փողոցի 2-րդ նրբանցքի, 1-ին փողոցի 2-րդ փակուղու, 1-ին փողոցի 3-րդ նրբանցքի ասֆալտապատման աշխատանքներ 2,319 ք/մ |  33 774 000  |
| Աբովյան համայնքի Պտղնի գյուղի Այգեգործական 1-ին փողոցի գազաֆիկացման աշխատանքներ |  4 560 000  |
|   | Փոսային նորոգման և համատարած ասֆալտապատման աշխատանքներ 1700 ք/ |  13 940 000  |
|   |   |  **83 694 000**  |
| ՎԵՐԻՆ ՊՏՂՆԻ | Աբովյան համայնքի Վերին Պտղնի գյուղի Նոր թաղամասի 1-ին փողոցի ասֆալտապատում 11,895 ք/մ |  129 900 000  |
| Փոսային նորոգման և համատարած ասֆալտապատման աշխատանքներ 1000 ք/մ |  8 200 000  |
|   |   |  **138 100 000**  |
| ԳԵՏԱՐԳԵԼ | Աբովյան համայնքի Գետարգել գյուղի 2-րդ փողոցի գազաֆիկացման աշխատանքներ |  5 387 700  |
| Փոսային նորոգման և համատարած ասֆալտապատման աշխատանքներ 300ք/մ |  2 460 000  |
| Աբովյան համայնքի Գետարգել գյուղի Հ. Վերդյան փողոցի, Ս. Ալեքսանյան փողոցի, Հ. Վերդյան փողոցի բակային հատվածի ներհամայնքային (տեղական նշանակության) մայթերի ասֆալտբետոնե ծածկով հիմնանորոգման աշխատանքներ 5,565 ք/մ |  84 483 000  |
|   |   |  **92 330 700**  |
| ԲԱԼԱՀՈՎԻՏ | Աբովյան համայնքի Բալահովիտ գյուղի 7-րդ փողոց 1-ին նրբանցքի, 1-ին թաղամաս 1-ին և 2-րդ փողոցների, Ծաղկունք թաղամասի 3-րդ փողոցի և 3-րդ փողոց 5-րդ նրբանցք 1-ին փակուղու գազաֆիկացման աշխատանքներ |  39 549 600  |
| Աբովյան համայնքի վարչական տարածքով անցնող Հ-1 հանրապետական նշանակության ավտոմոբիլային ճանապարհի շուրջ 5 կմ հատվածի հիմնանորոգման համար կոյուղագծի անցկացման աշխատանքներ |  64 800 000  |
| ՀՀ Կոտայքի մարզի Աբովյան համայնքի Բալահովիտ գյուղի 5-րդ փողոցի ջրահեռացման համակարգ կառուցման աշխատանքներ |  13 554 360  |
| Բալահովիտ գյուղի Լ. Ավետիսյան փ.-ի 1-ին նրբանցքի 9/1 մանկապարտեզի բակի բարեկարգման աշխատանքներ |  11 889 000  |
| Բալահովիտ գյուղի Լ. Ավետիսյան փ.-ի 1-ին նրբանցքի 9/1 հասցեում նոր կառուցվող մանկապարտեզի շենքի գազաֆիկացման ներքին ցանցի կառուցման աշխատանքներ |  530 000  |
| Աբովյան համայնքի կարիքների համար Աբովյան համայնքի Բալահովիտ գյուղի մանկապարտեզի գազատարի վերատեղադրման և փչամաքրման աշխատանքներ |  294 000  |
| Աբովյան համայնքի Բալահովիտ գյուղի 8-րդ փողոցի, 8-րդ փողոցի 1-ին նրբանցքի ասֆալտապատման աշխատանքներ 3,352 ք/մ |  39 549 600  |
| Փոսային նորոգման և համատարած ասֆալտապատման աշխատանքներ 900ք/մ |  7 380 000  |
|   |   |  **177 546 560**  |
| ՄԱՅԱԿՈՎՍԿԻ | Աբովյան համայնքի Մայակովսկի գյուղի 12-րդ փողոցի ասֆալտապատման աշխատանքներ 3,021ք/մՓոսային նորոգման և համատարած ասֆալտապատման աշխատանքներ 800ք/մ |  37 986 000  |
| 12-րդ փողոցի լուսավորության համակարգի կառուցման աշխատանքներ   |  6 560 000  |
|   |   |  **44 546 000**  |
| ԱՐԱՄՈՒՍ | Արամուս գյուղի Ազատամարտիկների խճուղում գազատարի վերատեղադրման աշխատանքներ |  2 820 000  |
| Արամուս գյուղի Ազատամարտիկների խճուղու թիվ 20/3 հասցեում նոր կառուցվող մանկապարտեզի ջրամատակարարման համակարգի կառուցման աշխատանքներ |  1 632 000  |
| Աբովյան համայնքի կարիքների համար Աբովյան համայնքի «Արամուս գյուղի մարզամշակութային կենտրոն» ՀՈԱԿ-ի շենքի մասնակի վերանորոգման աշխատանքներ |  75 600 000  |
| Աբովյան համայնքի Արամուս գյուղի 1-ին փողոց 1-ին նրբանցքի, Ազատամարտիկների խճուղի, 3-րդ փակուղի, Երիտասարդական 1-ին փողոցի ասֆալտապատման աշխատանքներ 7,433 ք/մ |  81 102 000  |
| Փոսային նորոգման և համատարած ասֆալտապատման աշխատանքներ 1500 ք/մ |  12 300 000  |
|   |   |  **173 454 000**  |
| ԿԱԹՆԱՂԲՅՈՒՐ | Աբովյան համայնքի Կաթնաղբյուր գյուղի 3-րդ փողոցի, ասֆալտապատման աշխատանքներ 3,847ք/մ |  51 081 600  |
| Փոսային նորոգման և համատարած ասֆալտապատման աշխատանքներ 800 ք/մ |  6 560 000  |
|   |   |  **57 641 600**  |
| ԿԱՄԱՐԻՍ | Կամարիս գյուղի ջրամբարի կառուցման աշխատանքներ |  34 917 600  |
| Աբովյան համայնքի կարիքների համար Կամարիս գյուղի ջրհորի կառուցման աշխատանքներ |  39 477 600  |
| Աբովյան համայնքի Կամարիս գյուղի Կակաչ մանկապարտեզ ՀՈԱԿ-ի շենքի արտաքին կոյուղու փոխարինման աշխատանքներ |  11 880 000  |
| Աբովյան համայնքի Գեղաշեն և Կամարիս բնակավայրերում ոռոգման համակարգի հիմնանորոգման աշխատանքներ |  75 961 200  |
| Աբովյան համայնքի Կամարիս գյուղի 7-րդ փողոցի , 4-րդ փողոց 1-ին նրբ./մասնակի, 4-րդ փողոց 1-ին փկղ., 4-րդ փողոց 3-րդ փկղ., ասֆալտապատման աշխատանքներ 6,422 ք/մ |  75 450 000  |
| Աբովյան համայնքի Կամարիս գյուղի 6-րդ փողոցի, 9-րդ փողոցի 1-ին և 2-րդ նրբանցքների, գազաֆիկացման աշխատանքներ |  11 688 000  |
| Փոսային նորոգման և համատարած ասֆալտապատման աշխատանքներ 1000ք/մ |  8 200 000  |
|   |   |  **257 574 400**  |
| ԳԵՂԱՇԵՆ | Աբովյան համայնքի Գեղաշեն և Կամարիս բնակավայրերում ոռոգման համակարգի հիմնանորոգման աշխատանքներ |  75 961 200  |
| Աբովյան համայնքի Գեղաշեն գյուղի 1-ին թղմ. 2-րդ փողոց, 1-ին թղմ. 8-րդ փողոց, 1-ին թղմ. 9-րդ փողոց, 3-րդ թղմ. 2-րդ փողոց/մասնակի/, 2-րդ փողոց 2-րդ նրբ./մասնակի/, 1-ին փողոց 7-րդ փկղ., 1-ին փողոց 8-րդ փկղ., 1-ին փողոց 9-րդ փկղ., 1-ին փողոց 10-րդ փկղ., 1-ին փողոց 5-րդ նրբ.,1-ին փողոց 7-րդ նրբ. ասֆալտապատման աշխատանքներ 10,535 ք/մ |  99 904 800  |
| Փոսային նորոգման և համատարած ասֆալտապատման աշխատանքներ 2700 ք/մ |  22 140 000  |
|   |   |  **198 006 000**  |
|   | **ԸՆԴԱՄԵՆԸ** |  **4 045 751 403**  |
|  |